|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 342-01/19-01/04 |
| URBROJ: 2142-02-03/8-20-7 |
| Punat, 27. travnja 2020. godine |

Temeljem članka 5. Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14) i članka 45. Statuta Općine Punat („Službene novine Primorsko-goranske županije“ broj 8/18, 10/19 i 3/20) općinski načelnik Općine Punat donosi

**I. IZMJENU I DOPUNU PLANA UPRAVLJANJA POMORSKIM DOBROM NA PODRUČJU OPĆINE PUNAT ZA 2020. GODINU**

**Članak 1.**

U Planu upravljanja pomorskim dobrom Općine Punat za 2020. godinu KLASA: 342-01/19-01/04, URBROJ: 2142-02-03/3-19-2 od 25. studenog 2019. godine (u daljnjem tekstu: Plan) mijenja se članak 2. stavak 4. i sada glasi:

„Komunalni redar Općine Punat ovlašten je naložiti rješenjem uklanjanje stvari i naprava koja se nalaze na mikrolokacijama protivno koncesijskim odobrenjima, sukladno Odluci o komunalnom redu („Službene novine Primorsko-goranske županije“ broj 18/19) i ovom Planu.“

**Članak 2.**

U članku 4. Plana mijenjaju se podaci u tabličnom prikazu za mirkolokacije 4.3., 4.4., 4.8., 8. i 13. i sada glase:

|  |  |  |  |  |  |  |
| --- | --- | --- | --- | --- | --- | --- |
| **R.br.**  **ML** | Naziv ML | k.č./k.o. | Djelatnost | Sredstvo | Količina (broj)/Površina (m2) | Iznos |
| **4.3.** | Vrh drugog nasipa (pera) južno od rta Pod stražicu | dio k.č. 4793 l.o. Punat | iznajmljivanje sredstava ili mjesto za službu motrenja i spašavanja | pedaline | 5 kom | 500,00 kn/kom |
| **4.4.** | Treći nasip (pero) južno od rta Pod stražicu | dio k.č. 4793 k.o. Punat | ugostiteljstvo i trgovina | montažni objekt do 12m2 | 1 kom | 15.000,00 kn - paušal |
| komercijalno-rekreacijski sadržaji | ležaljke i suncobrani  zabavni sadržaj | 20 ležaljki  10 suncobrana ili drugog oblika zaštite od sunca  2 kacige za podvodnu šetnju | 40,00 kn/kom  1.500,00 kn/kom |
| **4.8.** | Uvala Medane - Gramaul omeđeno šetnicom i šljunčanim ili stjenovitim sunčalištem | dio k.č. 9141 k.o. Punat | komercijalno-rekreacijski sadržaji | ležaljke i suncobrani | 20 ležaljki  10 suncobrana | 40,00 kn/kom |
| dio k.č. 4804/3 i dio k.č. 4804/1 k.o. Punat | komercijalno-rekreacijski sadržaji | ležaljke i suncobrani | 20 ležaljki  10 suncobrana | 40,00 kn/kom |
| dio k.č. 5091/2 k.o. Punat | komercijalno-rekreacijski sadržaji | ležaljke i suncobrani | 26 ležaljki  13 suncobrana | 40,00 kn/kom |
| dio k.č. 5093 k.o. Punat | komercijalno-rekreacijski sadržaji | ležaljke i suncobrani | 16 ležaljki  8 suncobrana | 40,00 kn/kom |
| dio k.č. 5092/1 i dio k.č. 5092/2 k.o. Punat | komercijalno-rekreacijski sadržaji | ležaljke i suncobrani | 10 ležaljki  6 suncobrana | 40,00 kn/kom |
| **8.** | Područje plaže Oprna |  | iznajmljivanje sredstava | pedaline  kajak  SUP | 1 kom  3 kom  1 kom | 500,00 kn/kom |
| ugostiteljstvo i trgovina |  |  |  |
| komercijalno-rekreacijski sadržaji | ležaljke i suncobrani | 100 ležaljki  50 suncobrana | 30,00 kn/kom |
| **13.** | Uvala Zala |  | iznajmljivanje sredstava | kajak | 9 kom | 500,00 kn/kom |
| ugostiteljstvo i trgovina | montažni objekt do 12m2 | 1 kom | 12.000,00 kn - paušal |
| komercijalno-rekreacijski sadržaji | ležaljke i suncobrani | 10 ležaljki  5 suncobrana | 30,00 kn/kom |

**Članak 3.**

U članku 5. Plana mijenja se stavak 2. i sada glasi:

„Objekti-kiosci u kojima se obavlja djelatnost ugostiteljstva i trgovine moraju biti usklađeni s Odlukom o postavi urbane opreme i javnih površina na području Općine Punat („Službene novine Primorsko-goranske županije“ broj 42/18 i 34/19).“

**Članak 4.**

U članku 7. Plana mijenja se stavak 2. i sada glasi:

„Vijeće za dodjelu koncesijskih odobrenja može odbiti dodijeliti koncesijsko odobrenje ili rješenjem oduzeti korisništvo po izadnom koncesijskom odobrenju korisniku koji:

* ne izvrši uplatu za koncesijsko odobrenje i troškove postupka u roku iz zaključka Vijeća za dodjelu koncesijskih odobrenja;
* ne brine o čistoći i izgledu sredstava i mirkolokacije za koje mu je izdano koncesijsko odobrenje;
* djelatnost obavlja suprotno odredbama utvrđenim ovim Planom te izdanog mu koncesijskog odobrenja.“

**Članak 5.**

Članak 8. Plana mijenja se i sada glasi:

„U slučaju da se za istu mikrolokaciju zaprimi veći broj podnesenih zahtjeva, Vijeće za dodjelu koncesijskih odobrenja će, prilikom rješavanja zahtjeva, prednost dati podnositelju zahtjeva koji je prvi podnio zahtjev.“

**Članak 6.**

Ova Izmjena i dopuna Plana upravljanja pomorskim dobrom na području Općine Punat za 2020. godinu stupa na snagu danom izdavanja I. izmjene i dopune Potvrde o usklađenosti s Planom upravljanja pomorskim dobrom na području Primorsko-goranske županije za 2020. godinu te se objavljuje na web stranici Općine Punat.

OPĆINSKI NAČELNIK

Marinko Žic